కె. చెన్నకేశవ రెడ్డి

కడిమెట్ల చెన్నకేశవరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఎమ్మిగనూరు నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
కె. చెన్నకేశవ రెడ్డి  01 జులై 1940లో , ఆంధ్రప్రదేశ్ రాష్ట్రం, కర్నూలు జిల్లా ,  యెమ్మిగనూరు మండలం , కడిమెట్ల గ్రామంలో చెన్నారెడ్డి, విరుపాక్షమ్మ దంపతులకు జన్మించాడు. ఆయన పీయూసీ వరకు చదివాడు.

రాజకీయ జీవితం
కె. చెన్నకేశవ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1985 నుండి 1990 వరకు కర్నూలు జిల్లా పరిషత్ వైస్ ఛైర్మన్‌గా పని చేశాడు. ఆయన 1994, 1999లో జరిగిన అసెంబ్లీ ఎన్నికల్లో ఎమ్మిగనూరు నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన 2004, 2009 సార్వత్రిక ఎన్నికల్లో కాంగ్రెస్ అభ్యర్థిగా, వైఎస్ రాజశేఖర్ రెడ్డి మరణాంతరం 2011లో కాంగ్రెస్ పార్టీని విడి వైఎస్సార్ కాంగ్రెస్ పార్టీలో చేరి 2012లో జరిగిన ఉప ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి టీడీపీ అభ్యర్థి బి.వి.మోహన్ రెడ్డి పై వరుసగా మూడుసార్లు గెలిచి ఎమ్మెల్యేగా గెలిచి హ్యాట్రిక్‌ సాధించాడు. కె.చెన్నకేశవ రెడ్డి 2019లో జరిగిన అసెంబ్లీ ఎన్నికల్లో టీడీపీ అభ్యర్థి బి.జయనాగేశ్వర రెడ్డి పై 25,610 ​ఓట్లతో గెలిచి ఎమ్మెల్యేగా అసెంబ్లీకి ఎన్నికయ్యాడు.

మూలాలు

1940 జననాలు
కర్నూలు జిల్లా రాజకీయ నాయకులు
కర్నూలు జిల్లా నుండి ఎన్నికైన శాసన సభ్యులు